Jabarkan 2010 dari Honda RC212V dalam bahasa sunda

Pikeun usum balap 2010, purah balap tim pabrikan nyaéta Pedrosa jeung Dovizioso, sarta purah balap tim satelit nyaéta  Hiroshi Aoyama, de Puniet, Melandri sarta Marco Simoncelli. Sistim éléktronik dironjatkeun, sarta motor leuwih pondok kalayan puseur gravitasi leuwih luhur. Ogé, Honda ngarékrut Andre Zugna jeung Cristian Battaglia, baheulana insinyur balap tim Yamaha , sarta Carlo Luzzi, baheulana teknisi télémétri Jorge Lorenzo di Yamaha.

Dumasar hiji panalungtikan tés saacan usum balap di Sepang jeung Qatar, Dovizioso rata-rata ngalakukeun tés di posisi katilu, sedengkeun Pedrosa di posisi kasalapan. Pedrosa humadeuar masalah suspénsi jeung sasis, sarta di usum balapan mimiti di Qatar, Dovizioso anggeus di posisi katilu, sedengkeun Pedrosa anggeus di posisi katujuh. Pedrosa ngarasa motorna oyag-oyagan di bagéan hareup nalika lempeng, sarta Honda nétélakeun yén maranéhna geus nyieun kasalahan dina ngadesain  sasis.

Kalayan rintakan saterusna di  Jerez, Pedrosa maké motor sasis anyar sarta anggeus balapan di posisi kadua sarta Dovizioso anggeus di posisi kagenep; dina mangsa tés sanggeus balapan, Pedrosa anggeus leuwih gancang sarta Dovizioso di posisi kalima,  Pedrosa migunakeun motor kalayan leungeun ayun (swingarm) anyar jeung sasis anyar. Pedrosa cumarita sarta  Honda negeskeun yén masalah sénsor bahan beuleum nu ngabalukarkeun RC212V ngalaunan di lap panungtung.

Di rintakan katilu di Le Mans, Dovizioso anggeus balapan di posisi katilu sarta Pedrosa di posisi kalima kasiap di lap panungtung ku Dovizioso jeung Hayden,  tuluy Pedrosa ngalaporkeun lantaran aya masalah dina rém tukang. Melandri balik deui maké suspénsi Showa sarta anggeus balapan di posisi kagenep. Di rintakan ka genep di Mugello, Pedrosa meunang balapan, Dovizioso anggeus di posisi katilu sarta Melandri anggeus di posisi kalima.  Pedrosa migunakeun suspénsi tukang taun 2009. Dina mangsa latihan mimiti di rintakan ka  14 di  Motegi, kabel gas macét sarta ngabalukarkeun Pedrosa kacilakaan nu ngabalukarkeun  tulang salangkana potong, antukna manéhna teu milu balapan. Di rintakan ka 16 di Australia, Dovizioso motorna aya masalah antukna teu anggues balapan. Usum balapan réngsé kalawan Honda ngahontal juara kadua konstruktor   MotoGP kalawan peunteun 342, kacék 62 di tukangeun Yamaha juara kahiji  sarta 56 di hareupeun Ducati juara katilu.